בלואי

בלואי (באנגלית: Bluey) היא סדרת טלוויזיה מונפשת אוסטרלית לילדים בגיל הרך, שנוצרה על ידי ג'ו ברום והופקה על ידי Ludo Studio. הסדרה עוקבת אחר בלואי, גורת כלבים כחולה מגזע בקר אוסטרלי, שגרה יחד עם משפחתה בעיר בהשראת בריזביין. העונה הראשונה של הסדרה שודרה במקור באוסטרליה בערוץ ABC Kids החל מ-1 באוקטובר 2018 עד 12 בדצמבר 2019, ואילו העונה השנייה החלה את שידורה ב-17 במרץ 2020 והסתיימה ב-4 באפריל 2021. ב-5 בספטמבר 2021 החלה העונה השלישית של הסדרה, אשר הסתיימה ב-21 באפריל 2024. ביוני 2019 הזכויות להפצת הסדרה נרכשו על ידי חברת וולט דיסני, שמפיצה את הסדרה ברחבי העולם דרך ערוץ דיסני ג'וניור ושירות הסטרימינג דיסני+. בספטמבר 2020 פורסם בעמוד הפייסבוק של ערוץ דיסני ג'וניור ישראל תאריך שידור הסדרה, לצד טריילר ששודר בערוץ והופץ בעמוד. הסדרה התחילה את שידוריה בישראל ב-13 בספטמבר 2020, כאשר שישה פרקים ממנה הופצו בשידור טרום בכורה באותו חודש בשירותי ה-VOD של הערוץ. הסדרה משודרת בימים ראשון עד חמישי, כאשר בכל יום משודרים שלושה פרקים חדשים בסדר שונה מהשידור המקורי. בשנת 2021 התחילו לשדר שידורים חוזרים של הסדרה בערוץ דיסני ישראל. הסדרה נוספה לדיסני+ ב-16 ביוני 2022, עם השקת השירות בארץ, כאשר העונה השלישית הופצה בשירות ב-10 באוגוסט 2022, טרם שידוריה בטלוויזיה. הסדרה זכתה לאחוזי צפייה גבוהים באוסטרליה, הייתה מועמדות לפרסים שונים ואף זכתה במספר פרסים, כמו כן הופץ בהשראתה מרצ'נדייזינג. גם ברחבי העולם הסדרה זכתה לפופולריות רבה בקרב ילדים והורים, ואף קיבלה את התואר "הסדרה השנייה הנצפית ביותר בארצות הברית". מאז שהסדרה שודרה בבכורה ב-1 באוקטובר 2018, הופקו לה 154 פרקים במשך 3 עונות שלמות. שני פרקים של חג המולד שודרו, בעונה הראשונה בתור "סנטה מרפסת" ובעונה השנייה בתור "חג מולד בבריכה", והיה גם פרק של חג הפסחא ששודר בעונה השנייה. בעונה השלישית היה פרק שקשור ליום האב שנקרא "מושלם", וגם פרק ספיישל של 28 דקות שנקרא "השלט". הסדרה הפיקה גם "קצרצרים" של דקה עד 3 דקות שהחלו להיות משודרים במקור ב-16 ביוני 2024. בישראל הם עלו לדיסני+ ב-3 ביולי 2024. הסדרה מתרחשת בעיר בהשראת בריזביין, ועוקבת אחר משפחה של כלבים מגזע בקר אוסטרלי, הכוללת את הדמות הראשית, בלואי, המאופיינת בשפע של אנרגיה, דמיון וסקרנות, אביה בנדיט, אמה צ'ילי ואחותה הצעירה בינגו. בכל פרק האחיות יוצאות להרפתקה באמצעות הדמיון. נושאי הסדרה מתמקדים במשפחתיות, בהתבגרות ובתרבות האוסטרלית. בלואי הילר (Bluey Heeler) - כלבה כחולה בת שש. בהמשך הסדרה חוגגת שבע. ביתם הבכורה של צ'ילי ובנדיט ואחותה הגדולה של בינגו. שובבה, סקרנית ואנרגטית מאוד. בינגו הילר (Bingo Heeler) - כלבה אדומה קטנה בת ארבע. בהמשך הסדרה חוגגת חמש. ביתם הצעירה של צ'ילי ובנדיט ואחותה הקטנה של בלואי. אוהבת לעזור ונגררת אחרי השובבות של אחותה. בנדיט הילר (Bandit Heeler) - כלב כחול כמו בלואי. האח הגדול של פס, אחיו הקטן של רדלי ואביהן של בלואי ובינגו. שטותניק שאוהב לכייף עם הבנות שלו, נוהג לעצבן אותן בכוונה במהלך הסדרה. ארכאולוג. צ'ילי הילר (Chilli Heeler) - כלבה אדומה - כהה. בתו של מורט, אחותה הקטנה של ברנדי ואמא של בלואי ובינגו. עובדת במשרה חלקית בבידוק ביטחוני. נוהגת להיות המבוגר האחראי שמפריד בין בנדיט לבלואי ולפעמים גם בין בינגו. קלואי (Chloe) - כלבה דלמטית. החברה הכי טובה של בלואי. מקנזי (Mackenzie) - כלב בורדר קולי (נקבה בדיבוב העברי) שבא מניו זילנד וחבר של בלואי. בפרק "הפתעה" נרמז כי בעתיד הוא ובלואי יתחתנו ויוולד להם גור משותף. קוקו (Coco) - כלבת פודל ורודה בעלת המון אחים ואחיות. חברה של בלואי מבית הספר. לפעמים היא חסרת סבלנות כשהיא משחקת. סניקרס (Snickers) - כלב תחש. חבר של בלואי מבית הספר שלובש כל הזמן את אותו כובע ירוק. מתעניין במדע. בדיבוב העברי מינו נקבה. האני (Honey) - כלבת ביגל וחברה של בלואי. לובשת משקפיים ירוקים ועגולים. לפעמים היא ביישנית ודורשת עידוד כדי להשתתף באופן מלא. אינדי (Indy) - כלבה אפגנית וחברה של בלואי. אסור לה לאכול רטבים כמו קטשופ, ברביקיו וחרדל ומאכלים שמכילים בתוכם חיטה, סוכר, גלוטן ו/או חלב. אוהבת לשחק לפעמים עם ראסטי באמא ואבא ולהעמיד פנים שיש להם תינוקת משותפת בשם פולי. ראסטי (Rusty) - כלב קלפי אוסטרלי, אחיה הגדול של דאסטי, ילד סנדוויץ' וחבר טוב של בלואי מבית הספר. אביו משרת בצבא ולכן הוא לא נמצא הרבה בבית. הוא אמיץ שאוהב לשחק באבירים והרפתקאות. החבר הכי טוב של ג'ק. אוהב לשחק לפעמים עם אינדי באמא ואבא ולהעמיד פנים שיש להם תינוקת משותפת בשם פולי. ג'ק ראסל (Jack Russell) - כלב מגזע ג'ק ראסל (קרוי על שמו). אחיה הגדול של לולו. עשה את הופעת הבכורה שלו בעונה השנייה בפרק "צבא", בתור התלמיד החדש בכיתה של בלואי. החבר הכי טוב של ראסטי. אוהב מאוד לרוץ, הוא הילד הכי מהיר בבית הספר של בלואי. ווינטון (Winton) - כלב בולדוג אנגלי. חבר של בלואי מבית הספר, בן להורים גרושים. הוא צייתן מאוד ואוהב להצחיק. לאקי רטריבר (Lucky Retriever) - כלב לברדור רטריבר זהוב ונמרץ (כמו אביו), בנם הבכור של פאט ושאנל ואחיו הגדול של צ'אקי. שכן של בלואי ובינגו וחבר טוב של בלואי. הוא מאוד אוהב ספורט ומשחק עם אביו. ג'ודו (Judo) - כלבת צ'או צ'או מעט שתלטנית שלא אוהבת להתלכלך. חברה ושכנה של בלואי. הטריירים (Terriers) - שלושה כלבי טרייר סקוטי אחים בצבע אפור שעושים הכל ביחד. בני כיתתה של בלואי ואוהבים קרבות. פרצל (Pretzel) - כלבה חומה שלומדת בכיתה עם בלואי. ויני (Winnie) - כלבה חומה בעלת נמשים שפגשה לראשונה את בלואי בגינת משחקים בפרק "בית קפה" בעונה השנייה. אוהבת תוכים. לילה (Lila) - כלבה לבנה שלומדת עם בינגו בגן, החברה הכי טובה שלה. עשתה את הופעת הבכורה שלה בפרק "אבא בתורנות" בתור הילדה החדשה בגן. מיסי (Missy) - כלבה חומה קטנה בעלת פסים שחורים. חברה של בינגו שלומדת איתה בגן. מפחדת מגבהים, קולות חזקים ונדנודים חזקים. צ'אקי רטריבר (Chucky Retriver) - כלב גולדן רטריבר (כמו אימו), בנם הצעיר של פאט ושאנל ואחיו הקטן של לאקי. חבר, שכן ובן גילה של בינגו, איתה הוא לומד בגן. פוֹם-פוֹם (Pom Pom) - כלבת פומרניאן לבנה. חברה של בינגו שלומדת איתה בגן. הילדה הכי נמוכה בגן. גובר (Gober) - כלב דוברמן פינצ'ר קטן שלומד עם בינגו בגן. אבא שלו עובד בדוכן נקניקיות בשוק. ג'וניפר (Juniper) - כלבה סגולה. לומדת עם בינגו בגן. אמא שלה עובדת בדוכן מיצים בשוק. דאסטי (Dasty) - כלבת קלפי אוסטרלי. אחותו הקטנה של ראסטי. לולו ראסל (Lulu Russell) - כלבה מגזע ג'ק ראסל ואחותו הקטנה של ג'ק, לא ברור האם היא מכירה בכלל את בינגו. ג'ספר (Jasper) - כלב פינצ'ר ננסי שלומד בגן עם בינגו. כל בני ובנות המשפחה הם כלבים מגזע בקר אוסטרלי בצבעי: כחול, אדום ואפור. פס הילר (Stripe Heeler) - כלב כחול. אביהן של מאפין וסוקס, אחיו הקטן של רדלי ובנדיט ודודן של בלואי ובינגו. טריקסי הילר (Trixie Heeler) - אשתו של פס, אמן של מאפין וסוקס ודודתן של בלואי ובינגו. כלבה אפורה. מאפין הילר (Muffin Heeler) - כלבה אפורה (כמו אימה) ובת דודן של בלואי ובינגו. בת 3, בהמשך חוגגת 4. שתלטנית, ומתעצבנת כשלא עושים דברים בדרך שלה. אחותו הגדולה של סוקס. סוקס הילר (Socks Heeler) - בת דודתן של בלואי ובינגו (זכר בדיבוב העברי) ואחותה הקטנה של מאפין. כלבה כחולה (כמו אביה). בת שנה, ובהמשך הסדרה חוגגת שנתיים. בתחילת הסדרה מתנהגת ככלבה רגילה (הולכת על 4 ונובחת) אך בהמשך לומדת ללכת על שתיים ולדבר. רֶדְלי "רד" הילר (Radly "Rad" Heeler) - בנה הבכור של ננה, אחיהם הגדול של בנדיט ופס, דוד של בלואי, בינגו, מאפין וסוקס, בן זוגה של פריסקי. כלב חצי אדום חצי כחול. עובד באסדת נפט. מתחתן עם פריסקי בפרק "השלט". פריסקי הילר (Frisky Heeler) - החברה הכי טובה של צ'ילי והסנדקית של בלואי ובינגו. הצטרפה למשפחת הילר והפכה להיות בת זוגו של רד הילר לאחר הפרק "בייביסטר כפול" שבו פגשה את רדלי לראשונה. כלבה אדומה בעלת שער ארוך אסוף בקו גבוהה. מתחתנת עם רדלי בפרק "השלט". כריס הילר (Chris Heeler) - כלבה כחולה. אשתו של בוב, אמם של רדלי, בנדיט ופס וסבתם של בלואי, בינגו, מאפין וסוקס. בוב הילר (Bob Heeler) - כלב אפור. בעלה של כריס, אביו של רדלי, בנדיט ופס וסבם של בלואי, בינגו, מאפין וסוקס. מורט קטל (Mort Cattle) - כלב אדום (כמו צ'ילי), אביהן של צ'ילי וברנדי וסבא של בלואי ובינגו. ברנדי קטל (Brandy Cattle) - כלבה אדומה (כמו בינגו). בתו הבכורה של מורט ואחותה הגדולה של צ'ילי. ממעיטה לבקר. בסדרה צוין מספר פעמים שהיא עקרה, אולם בפרק "השלט" היא בהריון. פאט רטריבר (Pat Retriever) - כלב לברדור רטריבר ואביהם של לאקי וצ'אקי. שכן של בלואי ובינגו שגר בבית ליד. חבר טוב של בנדיט. אוהב מאוד לשחק עם בנו לאקי. הוא גם אוהב ספורט כמוהו. שאנל רטריבר (Janelle Retriever) - כלבת גולדן רטריבר ואימם של לאקי וצ'אקי. שכנה של בלואי ובינגו שגרה בבית ליד. קליפסו (Calypso) - כלבת רועים אוסטרלית אדומה עם שיער, אוזניים וכתמים אפורים - שחורים והמורה של בלואי וחבריה בבית הספר. גברת רטריבר (Mrs. Retriever) - כלבת לברדור רטריבר זהובה. הגננת של בינגו. מיה (Mia) - כלבה לבנה בת 12 עם אוזניים כתומות שעירות וכתמים כתומים קטנים. החונכת של בלואי בבית הספר. עולה לחטיבת הביינים. קפטן - כלב לבן בן 12 עם כתמים גדולים חומים ואוזניים חומות קהות. החונך של מקנזי בבית הספר. עולה לחטיבת הביינים. דורין (Doreen) - כלבה לבנה ואחת מהשכנים של משפחת הילר. פיידו (Faido) - כלב חום וחבר של בנדיט. פיידו פגש לראשונה את בנדיט בגינת משחקים בפרק "בית קפה" בעונה השנייה. הדיבוב העברי בוים על ידי תומר שביט, והופק על ידי ענבר שטגר עזרא. בדיבוב המקורי, דיבוב הילדים נעשה על ידי ילדי צוות ההפקה ולא על ידי מדבבים מקצועיים. בנוסף דיבב בדיבוב העברי תומר שביט חלק מהדמויות בסדרה, לצד ערן מור שהצטרף לצוות המדבבים בשנת 2021, כמו כן ענת ניב, ליאור חקון, מונה מור ואלונה אלכסנדר, שהצטרפו לצוות המדבבים בשנת 2022. הופקו לסדרה 20 פרקים באורך דקה עד שלוש דקות המכונים "קצרצרים". הפרקים מופצים בשלושה חלקים; חמשת הפרקים הראשונים שודרו ב-16 ביוני 2024, החלק השני עלה ב-6 באוקטובר 2024 והחלק השלישי צפוי להיות מופץ בשנת 2025. אתר האינטרנט הרשמי של בלואי (באנגלית) בלואי, ברשת החברתית אקס (טוויטר) בלואי, סרטונים בערוץ היוטיוב "בלואי", במסד הנתונים הקולנועיים IMDb (באנגלית) "בלואי", באתר AllMovie (באנגלית) "בלואי", באתר Rotten Tomatoes (באנגלית) "בלואי", באתר דיסני+ סדרות (באנגלית) "בלואי", במסד הנתונים הקולנועיים KinoPoisk (ברוסית) בלואי, במיזם "אישים" לתיעוד היצירה הישראלית נועה לימונה, מה סוד הקסם של "בלואי", שסוחפת אפילו מבוגרים נטולי ילדים?, באתר הארץ, 24 באפריל 2024 הכרזה על עליית הסדרה, בעמוד הפייסבוק של ערוץ דיסני ג'וניור ישראל טריילר הסדרה, בעמוד הפייסבוק של ערוץ דיסני ג'וניור ישראל טליה כהן, היסטריית "בלואי": הסדרה המצוירת לילדים שגם ההורים מתמכרים אליה, באתר רשת 13, 18 באפריל 2024 צבע כל אחד מבני המשפחה מופיע בתיאור שלו. במקור, כשהעונה הראשונה של הסדרה שודרה לראשונה בישראל בשנת 2020, פרק זה לא שודר כלל, ולא נודע אם בכלל דובב. מלבד התאריכים המצוינים, שידורים חוזרים של הפרק בטלוויזיה לא התקיימו. יחד עם זאת, הפרק לא מופיע בדיסני+ המקומי, אמנם מופיע בגרסה של השירות בפיליפינים דרך רצועת שמע נסתרת. ערוץ דיסני 27-04-2022, באתר TOP TV דיסני ג´וניור 06-05-2022, באתר TOP TV שם הפרק בעברית נרשם בתרגום עברי לא רשמי, מפני שהוא לא שודר בישראל Knox, David (2 בדצמבר 2019). "AACTA Awards: 2019: Lambs of God, The King scoop craft winners". TV Tonight. ארכיון מ-1 באוקטובר 2020. נבדק ב-2 בדצמבר 2019. {{cite news}}: (עזרה) Knox, David (1 בדצמבר 2020). "AACTA Awards 2020: winners". TV Tonight. ארכיון מ-5 בדצמבר 2020. נבדק ב-5 בדצמבר 2020. {{cite news}}: (עזרה) Knox, David (6 בדצמבר 2021). "AACTA Industry Awards 2021: winners". TV Tonight. ארכיון מ-6 בדצמבר 2021. נבדק ב-6 בדצמבר 2021. {{cite news}}: (עזרה) Knox, David (6 בדצמבר 2022). "AACTA Industry Awards 2022: winners". TV Tonight. ארכיון מ-6 בדצמבר 2022. נבדק ב-11 בדצמבר 2022. {{cite news}}: (עזרה) Knox, David (25 בנובמבר 2021). "Bluey wins ARIA Award". TV Tonight. ארכיון מ-27 בנובמבר 2021. נבדק ב-27 בנובמבר 2021. {{cite news}}: (עזרה) Knox, David (7 בדצמבר 2021). "2021 US Critics' Choice Awards: nominees". TV Tonight. ארכיון מ-8 בדצמבר 2021. נבדק ב-8 בדצמבר 2021. {{cite news}}: (עזרה) Panaligan, EJ; Earl, William (15 בינואר 2023). "Critics' Choice Awards 2023 Full Winners List: Everything Everywhere All at Once, Abbott Elementary and Better Call Saul Take Top Honors". Variety. ארכיון מ-16 בינואר 2023. נבדק ב-4 בפברואר 2023. {{cite web}}: (עזרה) Critics Choice Awards 2024: All the Winners, TIME, ‏2024-01-15 (באנגלית) TCA Award winners, www.tvcritics.org Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)